FI Euroopan unionin virallinen lehti L 318/26

EY–ANDORRA-SEKAKOMITEAN PÄÄTÖS N:o 1/2005,

tehty 10 päivänä lokakuuta 2005

(2005/867/EY)

SEKAKOMITEA, joka

ottaa huomioon Euroopan talousyhteisön ja Andorran ruhtinaskunnan Luxemburgissa 28 päivänä kesäkuuta 1990 allekirjoitetun kirjeenvaihtona tehdyn sopimuksen (1) ja erityisesti sen 17 artiklan,

ottaa huomioon Brysselissä 15 päivänä toukokuuta 1997 allekirjoitetun Euroopan talousyhteisön ja Andorran ruhtinaskunnan kirjeenvaihtona tehtyä sopimusta täydentävän eläinten terveyttä koskevan pöytäkirjan (2) ja erityisesti sen 2 artiklan,

sekä katsoo seuraavaa:

Euroopan talousyhteisön ja Andorran ruhtinaskunnan kirjeenvaihtona tehtyä sopimusta täydentävän eläinten terveyttä koskevan pöytäkirjan 2 artiklan mukaisesti perustetun EY–Andorra-sekakomitean eläinlääkintää käsittelevä alaryhmä suositteli 25 ja 26 päivänä tammikuuta 2005 Andorrassa pidetyssä kokouksessaan hyväksyttäväksi täydentävän luettelon yhteisön eläinlääkintäsäännöksistä, jota Andorran olisi sovellettava EY–Andorra-sekakomitean päätöksiin N:o 2/1999 (3), 1/2001 (4) ja 2/2003 (5) sisältyvän yhteisön eläinlääkintälainsäädännön lisäksi. Andorran on saatettava osaksi kansallista lainsäädäntöään ja pantava täytäntöön kyseisessä luettelossa esitetty yhteisön eläinlääkintälainsäädäntö 18 kuukauden kuluessa tämän päätöksen hyväksymispäivästä,

ON PÄÄTTÄNYT SEURAAVAA:

1 artikla

1. Andorra saattaa osaksi kansallista lainsäädäntöään ja panee täytäntöön tämän päätöksen liitteessä esitetyt yhteisön eläinlääkintäsäännökset 18 kuukauden kuluessa tämän päätöksen hyväksymispäivästä.

2. Elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 (6) osalta Andorran on saatettava osaksi kansallista lainsäädäntöään ja pantava täytäntöön vain säännökset, jotka koskevat elintarvikkeiden turvallisuutta. Andorra voi osallistua nopeaan hälytysjärjestelmään saman asetuksen 50 artiklan 6 kohdan mukaisesti siitä päivämäärästä lähtien, jona edellä mainitut toimenpiteet on saatettu osaksi Andorran kansallista lainsäädäntöä ja pantu täytäntöön.

3. Andorran on toimitettava luettelo rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (7) 31 artiklan mukaisesti hyväksytyistä laitoksista komissiolle ja jäsenvaltioiden toimivaltaisille viranomaisille.

4. Andorrassa sijaitseville laitoksille tehdään yhteisön tarkastuksia samalla tavalla kuin yhteisössä sijaitseville laitoksille asetuksen (EY) N:o 882/2004 45 artiklan mukaisesti. Andorran on toimitettava hyväksyttäväksi saman asetuksen V osaston mukaisesti viralliset valvontasuunnitelmansa eläinlääkintää koskevan pöytäkirjan 2 artiklan mukaisesti perustetulle eläinlääkintää käsittelevälle alaryhmälle. Suunnitelman päivityksistä on ilmoitettava komissiolle, joka hyväksyy ne ja ilmoittaa niistä jäsenvaltioille elintarvikeketjua ja eläinten terveyttä käsittelevässä pysyvässä komiteassa.

5. Andorran on tehtävä Ranskan ja Espanjan kanssa sopimus lemmikkieläinten muista kuin kaupallisista kuljetuksista sekä lemmikkieläinten muihin kuin kaupallisiin kuljetuksiin sovellettavista eläinten terveyttä koskevista vaatimuksista ja neuvoston direktiivin 92/65/ETY muuttamisesta 26 päivänä toukokuuta 2003 annetun Euroopan parlamentin ja neuvoston asetuksen (EY) N:o 998/2003 (8) 14 artiklan kolmannen kohdan b alakohdassa säädettyjen eläimen eristämiseen liittyvää virallista valvontaa koskevien toimenpiteiden täytäntöönpanosta. Saman asetuksen 15 artiklan mukaisten toimenpiteiden täytäntöönpanoa varten Andorran on käytettävä laboratorioita, jotka on nimetty laboratorioiden valtuuttamiseksi tekemään eräille kotieläiminä pidetyille lihansyöjille annettujen raivotautirokotteiden tehokkuustarkastuksia 4 päivänä maaliskuuta 2004 tehdyssä komission päätöksessä 2004/233/EY (9). Andorra poistetaan kyseisen asetuksen liitteessä II olevan B osan 2 jakson luettelosta ja lisätään sen liitteessä II olevan B osan 1 jakson luetteloon.

2 artikla

Tämä päätös tulee voimaan 1 päivänä marraskuuta 2005.

Tehty Brysselissä 10 päivänä lokakuuta 2005. Sekakomitean puolesta Puheenjohtaja Juli MINOVES

(1) EYVL L 374, 31.12.1990, s. 14.

(2) EYVL L 148, 6.6.1997, s. 16.

(3) EYVL L 31, 5.2.2000, s. 84.

(4) EYVL L 33, 2.2.2002, s. 35.

(5) EUVL L 269, 21.10.2003, s. 28.

(6) EYVL L 31, 1.2.2002, s. 1. Asetus sellaisena kuin se on muutettuna asetuksella (EY) N:o 1642/2003 (EUVL L 245, 29.9.2003, s. 4).

(7) EUVL L 165, 30.4.2004, s. 1.

(8) EUVL L 146, 13.6.2003, s. 1. Asetus sellaisena kuin se on viimeksi muutettuna asetuksella (EY) N:o 1193/2005 (EUVL L 194, 26.7.2005, s. 4).

(9) EUVL L 71, 10.3.2004, s. 30. Päätös sellaisena kuin se on viimeksi muutettuna päätöksellä 2005/656/EY (EUVL L 241, 17.9.2005, s. 63).